
Bucureşti, 26.09.2011

Nr. 26/88


 RAPORT  COMUN 
asupra proiectului de Lege pentru organizarea, administrarea şi exploatarea pajiştilor

În conformitate cu prevederile art.95 din Regulamentul Camerei Deputaţilor, republicat, cu modificările şi completările ulterioare, Comisia pentru agricultură, silvicultură, industrie alimentară şi servicii specifice şi Comisia pentru administraţie publică, amenajarea teritoriului şi echilibru ecologic au fost sesizate spre dezbatere în fond cu proiectul de Lege pentru organizarea, administrarea şi exploatarea pajiştilor, transmis cu adresa nr.PLx. 88 din 7 martie 2011 şi înregistrat cu nr.24/139/09.03.2011.
La întocmirea raportului, Comisiile au avut în vedere avizul favorabil al Consiliului Legislativ şi punctul de vedere al Guvernului de susţinere a iniţiativei legislative.
Proiectul de lege are ca obiect de reglementare instituirea cadrului juridic pentru organizarea, administrarea şi exploatarea pajiştilor.

Proiectul de Lege pentru organizarea, administrarea şi exploatarea pajiştilor face parte din categoria legilor organice potrivit prevederilor art.73 din Constituţia României, republicată.

La dezbaterea proiectului a participat, ca invitat, în conformitate cu prevederile art. 54 şi 55 din Regulamentul Camerei Deputaţilor, republicat, cu modificările şi completările ulterioare, domnul  Barna Tanczos - secretar de stat în cadrul Ministerului Agriculturii şi Dezvoltării Rurale.
La lucrările Comisiei pentru agricultură, silvicultură, industrie alimentară şi servicii specifice au fost prezenţi 26 de deputaţi, din totalul de 27 membri ai comisiei. Raportul Comisiei a fost  adoptat  în unanimitate, în şedinţa din data de 7 iunie 2011. 

La lucrările Comisiei pentru administraţie publică, amenajarea teritoriului şi echilibru ecologic, au participat la dezbateri 29 de deputaţi, din totalul de 30 membri ai acesteia. În urma examinării, membrii comisiei, au hotărât, cu unanimitate de voturi adoptarea propunerii legislative, în şedinţa din 14 septembrie 2011.  

Raportul comisiilor a fost adoptat cu unanimitate de voturi.

Proiectul de lege  a fost adoptat de Senat,  în condiţiile articolului 75 alineatul (2) teza a III-a din Constituţia României, republicată.
Proiectul de lege, potrivit art.75 alin.(1) şi (3) din Constituţia României, republicată, şi art.92 alin.(9) pct.2 din Regulamentul Camerei Deputaţilor, republicat, cu modificările şi completările ulterioare, este de competenţa decizională a Camerei Deputaţilor.

În urma dezbaterii, Comisiile propun admiterea cu modificări şi completări a proiectului de lege. 

  
PREŞEDINTE,               






  VICEPREŞEDINTE,                                 

    
  
Dr.ing. Stelian FUIA 






  Ion CĂLIN        

 
 
SECRETAR,








 SECRETAR, 

           
Vasile MOCANU 







 Gheorghe CIOCAN

Consilier, Anton Păştinaru 






            Consilier, Monica Dima
AMENDAMENTE ADMISE
În urma dezbaterii, Comisia propune adoptarea proiectului de lege cu următoarele amendamente: 


	Nr. crt.
	Textul iniţiatorului 
	Text Senat
	Text propus de Comisie

(autorul amendamentului)
	Motivarea amendamentelor

	0
	1
	2
	3
	4

	1. 
	L EG E 

pentru organizarea, administrarea şi exploatarea pajiştilor
	Titlul legii 

L E G E

 pentru organizarea, administrarea şi exploatarea pajiştilor
	Titlul legii – Nemodificat 

	  

	2. 
	CAPITOLUL I

DISPOZIŢII GENERALE
	CAPITOLUL I
Dispoziţii generale 
	Nemodificat 
	

	3. 
	      Art.1. – (1) Sunt supuse regimului de organizare, administrare şi exploatare următoarele categorii de pajişti:


a) pajiştile comunale şi urbane care fac parte din domeniul privat al statului şi se află în administrarea consiliilor locale respective;

b) pajiştile în indiviziune care, fie prin lege, fie prin efectul actelor de proprietate sau acordul ulterior al coproprietarilor, se folosesc în comun în cadrul asociaţiilor de păşunat;


c) pajiştile situate pe orice fel de terenuri din zonele montane, inclusiv golurile alpine, sau cele situate în zonele inundabile ale râurilor şi în Lunca Dunării, care nu intră în categoriile prevăzute la lit.a) şi c) şi sunt folosite numai în timpul prielnic păşunatului, aparţinând domeniului public al statului.
(2) Pajiştile prevăzute la alin.(1) sunt, după caz, proprietate publică sau privată şi constituie bunuri de interes naţional.


	Art.1. – (1) Sunt supuse regimului de organizare, administrare şi exploatare următoarele categorii de pajişti: 

a) pajiştile comunale şi urbane care fac parte din domeniul privat al statului şi se află în administrarea consiliilor locale respective;

b) pajiştile în indiviziune care, fie prin lege, fie prin efectul actelor de proprietate sau acordul ulterioare al coproprietarilor, se folosesc în comun în cadrul asociaţiilor de păşunat;

c) pajiştile situate pe orice fel de terenuri din zonele montane, inclusiv golurile alpine, sau cele situate în zonele inundabile ale râurilor şi în Lunca Dunării, care nu intră în categoriile prevăzute la lit. a) şi c) şi sunt folosite numai în timpul prielnic păşunatului, aparţinând domeniului public al statului. 

(2) Pajiştile prevăzute la alin. (1) sunt, după caz, proprietate publică sau privată şi constituie bunuri de interes naţional.  


	Articolul 1 se modifică şi va avea următorul cuprins: 
Art.1. – (1)  partea introductivă – Nemodificată

a) pajiştile proprietate publică şi privată a statului şi pajiştile comunale şi urbane care fac parte din domeniul privat al statului şi se află în administrarea consiliilor locale respective;

b) pajiştile în indiviziune care, fie prin lege, fie prin efectul actelor de proprietate sau acordul ulterior al coproprietarilor, se folosesc în comun în cadrul asociaţiilor de păşunat constituite de către aceştia;

c) pajiştile situate pe orice fel de terenuri din zonele montane, inclusiv golurile alpine, sau cele situate în zonele inundabile ale râurilor şi în Lunca Dunării, care nu intră în categoriile prevăzute la lit. a) şi b) şi sunt folosite numai în timpul prielnic păşunatului, aparţinând domeniului public al statului; 

d) pajiştile proprietate privată a comunelor, oraşelor sau, după caz, a municipiilor, aflate în administrarea primăriilor, provenite din fostele izlazuri comunale, pajişti  şi  arabil, care s-au aflat în folosinţa cooperativelor agricole de producţie;

e) pajiştile comunelor, oraşelor sau,  după caz, a municipiilor, aflate în administrarea primăriilor, provenite din fostele izlazuri comunale, transmise unităţilor agricole de stat;

f) alte suprafeţe de pajişti proprietate privată, declarate de către agricultori Agenţiei de Plăţi şi Intervenţie pentru Agricultură, în anul 2007.
(2) – Nemodificat 

(3) Prevederile prezentei legi nu se aplică pajiştilor care urmează să fie împădurite, dacă împădurirea se realizează cu respectarea condiţiilor locale de mediu, exceptând plantaţiile de brazi de Crăciun şi speciile cu creştere rapidă, cultivate pe termen scurt. 

Autor: Comisia pentru agricultură şi Comisia pentru administraţie
	Pentru corectitudinea redactării.
Pentru a cuprinde toate pajiştile existente. 


	4. 
	
	
	Art.2. – În sensul prezentei legi următorii termeni se definesc astfel:

a) pajişte – suprafaţă agricolă de păşuni, fâneţe şi islazuri comunale consacrată producţiei de iarbă şi de alte plante furajere erbacee, însămânţate sau naturale, care nu fac parte din sistemul de rotaţie al culturilor din exploataţii de cel puţin 5 ani şi care sunt administrate de către agricultori pentru păşunatul animalelor şi producerea de furaje, cu respectarea bunelor condiţii agricole şi de mediu;

b) iarbă şi alte plante furajere erbacee -  toate plantele erbacee care se găsesc în mod natural pe păşuni, fâneţe şi islazuri comunale sau sunt incluse în amestecurile specifice pentru însămânţări şi supraînsămânţări, din familiile de graminee şi de leguminoase utilizate ca furaje în hrana animalelor erbivore, pe baza cărora se calculează producţia, valoarea nutriţională a pajiştei şi capacitatea de păşunat;

c) fâneaţă – suprafaţă agricolă care, conform practicii agricole locale, este recunoscută ca fiind destinată recoltării de furaje pentru animale. Pajiştile pot avea în decursul aceluiaşi an utilizare mixtă, păşune, fân şi fân însilozat.

Autor: Comisia pentru agricultură şi Comisia pentru administraţie
	Pentru definirea termenilor.

	5. 
	
	
	Art.3. – (1) România menţine şi se asigură că suprafeţele declarate ca pajişti la 1 ianuarie 2007 sunt în continuare utilizate pentru creşterea animalelor şi producerea de furaje. 

(2) Ministerul Agriculturii şi Dezvoltării Rurale este autoritatea competentă pentru menţinerea, întreţinerea şi utilizarea pajiştilor. 
Autor: Comisia pentru agricultură şi Comisia pentru administraţie
	Pentru a preciza autoritatea competentă. 

	6. 
	       Art.2. - Strategia de organizare tehnică, îndrumare şi controlul administrării şi exploatării pajiştilor se stabileşte prin norme metodologice care vor fi aprobate prin ordin comun al ministrului agriculturii şi dezvoltării rurale şi al ministrului administraţiei şi internelor, în termen de 90 de zile de la intrarea în vigoare a prezentei legi.
	Art.2. – Strategia de organizare tehnică, îndrumare şi controlul administrării şi exploatării pajiştilor se stabileşte prin norme metodologice care vor fi aprobate prin ordin comun al ministrului agriculturii şi dezvoltării rurale şi al ministrului administraţiei şi internelor, în termen de 90 de zile de la intrarea în vigoare a prezentei legi. 

	Articolul 4 se modifică şi va avea următorul cuprins: 

Art.4. – Strategia de organizare tehnică, îndrumare şi controlul a administrării şi exploatării pajiştilor se stabileşte prin norme metodologice care vor fi aprobate prin ordin comun al ministrului agriculturii şi dezvoltării rurale şi al ministrului administraţiei şi internelor. 

Autor: Comisia pentru agricultură şi Comisia pentru administraţie
	Pentru corectitudinea redactării. 

	7. 
	        Art.3. – (1) Pajiştile prevăzute la art.1 nu se vor înstrăina, împărţi, nu pot fi grevate de nici un drept real sau personal şi nu li se va schimba categoria de folosinţă.


(2) Fac excepţie de la prevederile alin.(1), terenurile ocupate cu pajişti care, prin degradare sau poluare, şi-au pierdut total sau parţial capacitatea de producţie.


(3) Pajiştile prevăzute la alin.(2) vor fi constituite în perimetrul de ameliorare de interes naţional, pe care se vor executa lucrări de repunere în valoare şi amenajare, corespunzător reglementărilor legale în vigoare, fără schimbarea proprietarului.

(4) În vederea executării lucrărilor prevăzute la alin.(3), în cadrul perimetrelor stabilite, deţinătorii de pajişti sunt obligaţi să pună la dispoziţie terenurile respective pe perioada realizării proiectelor şi să aplice prevederile acestora.
	Art.3. – (1) Pajiştile prevăzute la art.1 nu se vor înstrăina, împărţi, nu pot fi grevate de nici un drept real sau personal şi nu li se va schimba categoria de folosinţă. 

(2) Fac excepţie de la prevederile alin.(1) terenurile ocupate cu pajişti care, prin degradare sau poluare, şi-au pierdut total sau parţial capacitatea de producţie.
(3) Pajiştile prevăzute la alin.(2) vor fi constituite în perimetrul de ameliorare de interes naţional, pe care se vor executa lucrări de repunere în valoare şi amenajare, corespunzător reglementărilor legale în vigoare, fără schimbarea proprietarului.
(4) În vederea executării lucrărilor prevăzute la alin.(3), în cadrul perimetrelor stabilite, deţinătorii de pajişti sunt obligaţi să pună la dispoziţie terenurile respective pe perioada realizării proiectelor şi să aplice prevederile acestora.


	Articolul 5 se modifică şi va avea următorul cuprins: 
Art.5. – (1) Pajiştile prevăzute la art.1 lit.a) şi c) nu se vor înstrăina, împărţi, nu pot fi grevate de nici un drept real sau personal şi nu li se va schimba categoria de folosinţă. 

(2) – Nemodificat 
(3) – Nemodificat 

(4) Se elimină. 

Autor: Comisia pentru agricultură şi Comisia pentru administraţie
	Pentru precizia trimiterii. 

	8. 
	       Art.4. - (1) Păşunile împădurite pot fi readuse în circuitul pastoral, la propunerea camerelor agricole zonale şi cu aprobarea camerelor agricole judeţene, pe baza unor studii de transformare şi a unor programe de îmbunătăţire şi exploatare a acestora întocmite de unităţile de specialitate autorizate.

(2) Recoltarea masei lemnoase de pe aceste terenuri se va face cu respectarea normelor tehnice silvice de  exploatare.


	Art.4. - (1) Păşunile împădurite pot fi readuse în circuitul pastoral, la propunerea camerelor agricole zonale şi cu aprobarea camerelor agricole judeţene, pe baza unor studii de transformare şi a unor programe de îmbunătăţire şi exploatare a acestora, întocmite de unităţile de specialitate autorizate.
(2) Recoltarea masei lemnoase de pe aceste terenuri se va face cu respectarea normelor tehnice silvice de  exploatare.


	Articolul 6 se modifică şi va avea următorul cuprins: 
Art.6. - (1) Pajiştile împădurite pot fi readuse în circuitul pastoral, la propunerea camerelor agricole zonale şi cu aprobarea camerelor agricole judeţene, pe baza unor studii de transformare şi a unor programe de îmbunătăţire şi exploatare a acestora, întocmite de unităţile de specialitate autorizate, sau prin realocarea unor suprafeţe echivalente de pajişti.
(2) Pajiştile cu jnepenişuri de limită nu fac obiectul studiilor prevăzute la alin. (1). 
(3) – Nemodificat 
Autor: Comisia pentru agricultură şi Comisia pentru administraţie
	Pentru corectitudinea redactării. 

	9. 
	CAPITOLUL II

Pajiştile comunale şi urbane
	CAPITOLUL II

Pajiştile comunale şi urbane


	Nemodificat 
	

	10. 
	        Art.5. - Pajiştile comunale şi urbane sunt acele care sunt proprietate rurală şi urbană, dobândite prin cumpărare, fără intervenţia statului, prin donaţie, prin răscumpărare, prin legi de împroprietărire şi cu ocazia comasării.


	Art.5. - Pajiştile comunale şi urbane sunt acelea care sunt proprietate rurală şi urbană, dobândite prin cumpărare, fără intervenţia statului, prin donaţie, prin răscumpărare, prin legi de împroprietărire şi cu ocazia comasării.


	Articolul  7 se modifică şi va avea următorul cuprins: 

Art.7. - Pajiştile comunale şi urbane sunt acele pajişti care sunt proprietate privată a unităţilor administrativ-teritoriale,  dobândite prin contracte de vânzare-cumpărare, prin donaţie, prin răscumpărare, prin legi de împroprietărire şi cu ocazia comasării.

Autor: Comisia pentru agricultură şi Comisia pentru administraţie
	Pentru corectitudinea redactării.

	11. 
	Art.6. – (1) Pajiştile comunale şi urbane se folosesc exclusiv pentru păşunat, fâneţe şi pentru cultivarea plantelor de nutreţ în vederea obţinerii de masă verde, fân sau seminţe.
(2) Pentru creşterea potenţialului de producţie se înfiinţează pe pajiştile comunale şi urbane perdele de protecţie, construcţii zoopastorale şi lucrări de îmbunătăţiri funciare.


	Art.6. – (1) Pajiştile comunale şi urbane se folosesc exclusiv pentru păşunat, fâneţe şi pentru cultivarea plantelor de nutreţ, în vederea obţinerii de masă verde, fân sau seminţe.
(2) Pentru creşterea potenţialului de producţie se înfiinţează, pe pajiştile comunale şi urbane, perdele de protecţie, construcţii zoopastorale şi lucrări de îmbunătăţiri funciare.


	Articolul  8 se modifică şi va avea următorul cuprins: 

Art. 8. –  (1) Pajiştile comunale şi urbane se folosesc exclusiv pentru păşunat, fâneţe şi pentru cultivarea plantelor erbacee specifice zonei, în vederea obţinerii de masă verde, fân sau seminţe.
(2) Activităţile care se desfăşoară pe pajişti sunt numai acelea pentru creşterea potenţialului de producţie a solului şi se pot realiza perdele de protecţie, construcţii zoopastorale, surse de apă potabilă, regularizare a cursurilor de apă, lucrări de îmbunătăţiri funciare şi proiecte, având ca obiect de investiţii producerea şi utilizarea energiei regenerabile.

Autor: Comisia pentru agricultură şi Comisia pentru administraţie
	Pentru corectitudinea redactării. 


	12. 
	         Art.7. - (1) Modul de folosire şi exploatare a pajiştilor comunale şi urbane se stabilesc prin amenajamente pastorale sau silvo-pastorale întocmite, după caz, de Ministerul Agriculturii şi Dezvoltării Rurale sau Ministerul Mediului şi Pădurilor.


(2) În termen de 15 zile de la primirea amenajamentului, consiliile locale  îl pot contesta la camera agricolă judeţeană sau direcţia silvică judeţeană, după caz.


(3) Costurile pentru realizarea amenajamentului se suportă de asociaţiile crescătorilor de animale care folosesc prin contract pajiştea.
	Art.7. - (1) Modul de folosire şi exploatare a pajiştilor comunale şi urbane se stabileşte prin amenajamente pastorale sau silvo-pastorale întocmite, după caz, de Ministerul Agriculturii şi Dezvoltării Rurale sau Ministerul Mediului şi Pădurilor.
(2) În termen de 15 zile de la primirea amenajamentului, consiliile locale  îl pot contesta la camera agricolă judeţeană sau direcţia silvică judeţeană, după caz.
(3) Costurile pentru realizarea amenajamentului se suportă de asociaţiile crescătorilor de animale care folosesc pajiştea prin contract.


	Art. 9. – Nemodificat 
	

	13. 
	       Art.8. - Amenajamentul pajiştilor comunale şi urbane va cuprinde obligatoriu următoarele elemente minimale:

a) denumirea, suprafaţa, vecinii şi hotarele pajiştei;

b) actele doveditoare ale dreptului de proprietate inclusiv planul cadastral;
c)  descrierea situaţiei geografice şi topografice a pajiştei;

d) descrierea solului şi a florei;

e) calitatea pajiştei;

f) determinarea părţilor din pajişte care sunt oprite de la păşunat;

g) folosirea anterioară a pajiştei, numărul şi speciile de animale ce au păşunat în trecut;

h) capacitatea de păşunat a pajiştei;

i) delimitarea drumurilor şi a potecilor;

j) localizarea adăposturilor pentru animale şi îngrijitori, precum şi a adăposturilor;

k) parcelarea păşunatului pe secţiuni pentru diferite specii de animale;

l) lucrările de îngrijire şi îmbunătăţiri anuale ale pajiştilor;

m)  culturile de plante de întreţinere ce urmează a se înfiinţa pe pajişte;

n) orice alte elemente necesare punerii în valoare şi exploatării raţionale a pajiştei;
	Art.8. - Amenajamentul pajiştilor comunale şi urbane va cuprinde, obligatoriu, următoarele elemente minimale:
a) denumirea, suprafaţa, vecinii şi hotarele pajiştei;

b) actele doveditoare ale dreptului de proprietate, inclusiv planul cadastral;
c) descrierea situaţiei geografice şi topografice a pajiştei;
d) descrierea solului şi a florei;
e) calitatea pajiştei;

f) determinarea părţilor din pajişte care sunt oprite de la păşunat;
g) folosirea anterioară a pajiştei, numărul şi speciile de animale ce au păşunat în trecut;
h) capacitatea de păşunat a pajiştei;
i) delimitarea drumurilor şi a potecilor;

j) localizarea adăposturilor pentru animale şi îngrijitori, precum şi a adăposturilor;
k) parcelarea păşunatului pe secţiuni pentru diferite specii de animale;
l) lucrările de îngrijire şi îmbunătăţiri anuale ale pajiştilor;
m) culturile de plante de întreţinere ce urmează a se înfiinţa pe pajişte;
n) orice alte elemente necesare punerii în valoare şi exploatării raţionale a pajiştei.

	Articolul 10 se modifică şi va avea următorul cuprins: 
   Art.10. - Amenajamentul pajiştilor comunale şi urbane va cuprinde, în mod obligatoriu, cel puţin următoarele elemente:
a) denumirea, suprafaţa, vecinii şi hotarele pajiştei;
b) actele doveditoare ale dreptului de proprietate, precum şi planul cadastral;
   c) – Nemodificată 

   d) – Nemodificată 

   e) – Nemodificată 

   f) – Nemodificată 

g) modurile de folosire anterioară a pajiştei, numărul şi speciile de animale ce au păşunat în trecut;
     h) – Nemodificată 

     i) – Nemodificată 

     j) localizarea adăposturilor pentru animale şi îngrijitori;
     k) – Nemodificată 

     l) – Nemodificată 

     m) – Nemodificată 

    n) – Nemodificată 
Autor: Comisia pentru agricultură şi Comisia pentru administraţie
	Pentru corectitudinea redactării. 



	14. 
	   Art.9. - Înfiinţarea de culturi pe pajiştile comunale şi urbane, în afara celor prevăzute în amenajament, este interzisă.
	Art.9. - Înfiinţarea de culturi pe pajiştile comunale şi urbane, în afara celor prevăzute în amenajament, este interzisă.


	     Art. 11. – Nemodificat 
	

	15. 
	    Art.10. - (1) Unitatea administrativ teritorială locală poate, cu avizul camerei agricole zonale şi cu aprobarea camerei agricole judeţene, să înstrăineze porţiuni dintr-o pajişte, numai în cazuri de necesităţi de interes public local sau naţional, în condiţiile legislaţiei în vigoare.


(2) Unităţile administrative teritoriale locale pot, cu avizul camerei agricole zonale şi cu aprobarea camerei agricole judeţene, să înstrăineze o pajişte total sau în parte, numai altei comune care nu deţine păşune, numai în scopul cumpărării unei păşuni situate la o distanţă mai mică de aceasta.
	Art.10. - (1) Unitatea administrativ-teritorială locală poate, cu avizul camerei agricole zonale şi cu aprobarea camerei agricole judeţene, să înstrăineze porţiuni dintr-o pajişte, numai în cazuri de necesităţi de interes public local sau naţional, în condiţiile legislaţiei în vigoare.
(2) Unităţile administrativ-teritoriale locale pot, cu avizul camerei agricole zonale şi cu aprobarea camerei agricole judeţene, să înstrăineze o pajişte total sau în parte, numai altei comune care nu deţine păşune, numai în scopul cumpărării unei păşuni situate la o distanţă mai mică de aceasta.


	Articolul  12 se modifică şi va avea următorul cuprins: 

Art.12. - (1) Unitatea administrativ-teritorială locală poate, cu avizul camerei agricole judeţene şi al asociaţiilor locale ale crescătorilor de animale, să înstrăineze porţiuni dintr-o pajişte, numai în cazuri de necesităţi de interes public, local sau naţional, în condiţiile legislaţiei în vigoare.
(2) Unităţile administrativ-teritoriale locale pot, cu avizul camerei agricole judeţene şi al asociaţiilor locale ale crescătorilor de animale, să înstrăineze o pajişte total sau în parte, numai unei alte comune care nu deţine pajişte, numai în scopul cumpărării, situată la o distanţă mai mică de aceasta.

Autor: Comisia pentru agricultură şi Comisia pentru administraţie
	Pentru corectitudinea redactării. 



	16. 
	      Art.11. - (1) Când o pajişte sau porţiune din pajişte prin actele doveditoare al dreptului de proprietate a fost destinată unui sau unora din satele ce compun comuna, şi dacă un sat trece de la o comună la alta, se transmite în proprietatea comunei la care trece satul şi suprafaţa de pajişte, cu activul şi pasivul din contabilitate.

(2) Dacă pajiştea este destinată mai multor sate, dreptul fiecăruia se calculează proporţional cu numărul familiilor îndreptăţite la folosinţa păşunii pentru animalele proprii.


	Art.11. - (1) Când o pajişte sau porţiune din pajişte, prin actele doveditoare al dreptului de proprietate, a fost destinată unui sau unora din satele ce compun comuna, şi dacă un sat trece de la o comună la alta, se transmite în proprietatea comunei la care trece satul şi suprafaţa de pajişte, cu activul şi pasivul din contabilitate.
(2) Dacă pajiştea este destinată mai multor sate, dreptul fiecăruia se calculează proporţional cu numărul familiilor îndreptăţite la folosinţa păşunii pentru animalele proprii.


	Articolul 13 se modifică şi va avea următorul cuprins: 

     Art. 13. - (1) În situaţia în care o pajişte sau o porţiune dintr-o pajişte, prin actele doveditoare ale dreptului de proprietate a fost destinată unui sat sau unor sate ce compun comuna, şi dacă un sat trece de la o comună la alta, se transmite în proprietatea comunei la care trece satul şi suprafaţa de pajişte, cu activul şi pasivul din contabilitate.
(2) În situaţia în care pajiştea este destinată mai multor sate, dreptul fiecăruia se calculează proporţional cu numărul familiilor îndreptăţite la folosinţa acesteia pentru păşunatul animalelor proprii.

Autor: Comisia pentru agricultură şi Comisia pentru administraţie
	Pentru corectitudinea redactării. 



	17. 
	       Art.12. - Administrarea şi exploatarea pajiştilor comunale şi urbane se face de către consiliul local şi sub controlul camerei agricole zonale.


	Art.12. - Administrarea şi exploatarea pajiştilor comunale şi urbane se face de către consiliul local şi sub controlul camerei agricole zonale.


	Articolul 14 se modifică şi va avea următorul cuprins: 

Art.14. – (1) Administraţia publică locală are dreptul şi capacitatea efectivă de a soluţiona şi de a gestiona pajiştile, proprietate publică şi privată a localităţii, în interesul colectivităţii locale pe care o reprezintă, pe criterii obiective şi nediscriminatorii, în condiţiile legii. 
(2) Autoritatea deliberativă a administraţiei publice locale, la propunerea autorităţii executive, are obligaţia de a organiza serviciul public pentru menţinerea, întreţinerea şi utilizarea pajiştilor aflate în domeniul public şi privat al unităţilor administrativ-teritoriale, potrivit prevederilor prezentei legi. 

(3) Serviciul public pentru menţinerea, întreţinerea şi utilizarea pajiştilor se înfiinţează cu respectarea prevederilor legislaţiei Comunităţii Europene şi naţionale şi a particularităţilor economice şi sociale ale unităţilor administrativ-teritoriale.  
Autor: Comisia pentru agricultură şi Comisia pentru administraţie
	Pentru a preciza clar exploatarea pajiştilor.


	18. 
	      Art.13. – (1) Pentru punerea în valoare şi folosirea optimă a pajiştilor, consiliile locale, în baza cererilor organizaţiilor şi asociaţiilor crescătorilor de animale, legal constituite, scoate la licitaţie concesionarea suprafeţelor de pajişti, în conformitate cu legislaţia în vigoare, pentru o perioadă de minimum 10 ani. 
(2) Condiţiile ce trebuie să le îndeplinească utilizatorii de pajişti, prevăzuţi la alin.(1), care vor încheia contracte de concesiune, se vor stabili prin ordin comun al ministrului agriculturii şi dezvoltării rurale şi al ministrului administraţiei şi internelor. 

(3) Consiliile locale ale comunelor, oraşelor şi respectiv al municipiilor trebuie să iniţieze procedura de concesionare până la data de 1 februarie a fiecărui an.

(4) Lucrările de întreţinere a pajiştilor comunale şi urbane, precum şi a utilităţilor zoopastorale se vor efectua de crescătorii de animale care le folosesc. Condiţiile şi nivelul acestor lucrări vor fi cuprinse în contractul de concesiune.  
	Art.13. – (1) Pentru punerea în valoare şi folosirea optimă a pajiştilor, consiliile locale, în baza cererilor organizaţiilor şi asociaţiilor crescătorilor de animale, legal constituite, scoate la licitaţie concesionarea suprafeţelor de pajişti, în conformitate cu legislaţia în vigoare, pentru o perioadă de minimum 10 ani. 
(2) Condiţiile ce trebuie să le îndeplinească utilizatorii de pajişti prevăzuţi la alin.(1), care vor încheia contracte de concesiune, se vor stabili prin ordin comun al ministrului agriculturii şi dezvoltării rurale şi al ministrului administraţiei şi internelor. 
(3) Consiliile locale ale comunelor, oraşelor şi respectiv ale municipiilor trebuie să iniţieze procedura de concesionare până la data de 1 februarie a fiecărui an.
(4) Lucrările de întreţinere a pajiştilor comunale şi urbane, precum şi a utilităţilor zoopastorale se vor efectua de crescătorii de animale care le folosesc. Condiţiile şi nivelul acestor lucrări vor fi cuprinse în contractul de concesiune.  


	Articolul 15 se modifică şi va avea următorul cuprins: 

     Art.15. – (1) Pentru punerea în valoare şi folosirea optimă a pajiştilor, consiliile locale, în baza cererilor organizaţiilor şi asociaţiilor locale ale crescătorilor de animale, legal constituite, scot la licitaţie concesionarea suprafeţelor de pajişti, în conformitate cu legislaţia în vigoare, pentru o perioadă de minimum 10 ani şi o încărcătură optimă de animale pe hectar, dar nu mai mică de 0,3 UVM/ha. În cazul în care organizaţia sau asociaţia locală a crescătorilor de animale nu asigură o încărcătură minimă de 0,3 UVM/ha de pajişte, suprafaţa prevăzută în contractul de concesiune se diminuează proporţional cu efectivele deţinute. 
     (2) În cazul în care  există o singură asociaţie locală de creştere a animalelor pe raza unităţii administrativ-teritoriale, aceasta beneficiază de dreptul de concesionare prin atribuire directă.

(3) Condiţiile pe care trebuie să le îndeplinească utilizatorii de pajişti prevăzuţi la alin.(1), care vor încheia contracte de concesiune se vor stabili prin ordin al ministrului agriculturii şi dezvoltării rurale în termen de 90 de zile de la intrarea în vigoare a prezentei legi. 
(4) – Nemodificat 

(5) – Nemodificat   

Autor: Comisia pentru agricultură şi Comisia pentru administraţie
	Pentru completare. 

	19. 
	Art.14. – (1) În cazul în care organizaţia sau asociaţia vinde animalele, redevenţa prevăzută în contractul de concesiune se plăteşte pe întregul an, cu dreptul pentru organizaţie sau asociaţie să le înlocuiască cu alte animale din aceeaşi specie.

(2) În caz de moarte a animalelor, redevenţa se va încasa numai pentru timpul cât animalele au păşunat. 


	Art.14. – (1) În cazul în care organizaţia sau asociaţia vinde animalele, redevenţa prevăzută în contractul de concesiune se plăteşte pe întregul an, cu dreptul pentru organizaţie sau asociaţie să le înlocuiască cu alte animale din aceeaşi specie.
(2) În caz de moarte a animalelor, redevenţa se va încasa numai pentru timpul cât animalele au păşunat. 


	    La articolul 16, alineatul (1) se modifică şi va avea următorul cuprins. 

   Art. 16. – (1) În cazul în care organizaţia sau asociaţia vinde animalele, redevenţa prevăzută în contractul de concesiune se plăteşte pe întregul an, cu dreptul de a fi înlocuite cu alte animale din aceeaşi specie.
    (2) – Nemodificat 

Autor: Comisia pentru agricultură şi Comisia pentru administraţie
	Precizia redactării. 

	20. 
	     Art.15. – Bugetul pajiştii comunale, urbane sau municipale va forma un capitol separat în bugetul general al unităţii administrativ-teritoriale. 


	Art.15. – Bugetul pajiştii comunale, urbane sau municipale, va forma un capitol separat în bugetul general al unităţii administrativ-teritoriale. 


	Articolul  17 se modifică şi va avea următorul cuprins: 
     Art. 17. – Resursele financiare rezultate din administrarea pajiştilor, proprietate publică sau privată a comunelor şi a oraşelor, se administrează şi se utilizează exclusiv pentru îndeplinirea competenţelor şi atribuţiilor care le revin pentru administrarea, organizarea şi întreţinerea acestora, în condiţiile legii. 
Autor: Comisia pentru agricultură şi Comisia pentru administraţie
	Pentru corectitudinea redactării. 



	21. 
	Art.16. – Paza animalelor pe pajiştile comunale şi urbane se face de către paznici angajaţi şi plătiţi de organizaţia sau asociaţia crescătorilor de animale concesionare. 
	Art.16. – Paza animalelor pe pajiştile comunale şi urbane se face de către paznici angajaţi şi plătiţi de organizaţia sau asociaţia crescătorilor de animale concesionare. 


	     Art. 18. – Nemodificat 
	

	22. 
	CAPITOLUL III

Pajişti în indiviziune 
	CAPITOLUL III

Pajişti în indiviziune 
	Nemodificat 
	

	23. 
	        Art.17. – Pajiştile în indiviziune, create fie prin legi de împroprietărire, fie ca efect a actelor de proprietate sau cu acordul coproprietarilor, sunt terenuri cu caracter de bun obştesc dintr-o comună sau mai multe şi se folosesc în comun ca păşune, ca fâneaţă sau pentru cultivarea plantelor de nutreţ în cadrul asociaţiilor de păşunat. 


	Art.17. – Pajiştile în indiviziune, create fie prin legi de împroprietărire, fie ca efect a actelor de proprietate sau cu acordul coproprietarilor, sunt terenuri cu caracter de bun obştesc dintr-o comună sau mai multe şi se folosesc în comun ca păşune, ca fâneaţă sau pentru cultivarea plantelor de nutreţ în cadrul asociaţiilor de păşunat. 


	Articolul 19 se modifică şi va avea următorul cuprins: 

Art.19. – Pajiştile în indiviziune, constituite fie prin legi de împroprietărire, fie ca efect al actelor de proprietate sau cu acordul coproprietarilor, sunt terenuri cu caracter de bun obştesc dintr-o comună sau mai multe comune şi se folosesc în comun ca păşune, ca fâneaţă sau pentru cultivarea plantelor de nutreţ în cadrul asociaţiilor de păşunat, de către aceştia. 

Autor: Comisia pentru agricultură şi Comisia pentru administraţie
	Pentru corectitudinea redactării. 



	24. 
	Art.18. -  Schimbarea categoriei de folosinţă a pajiştilor în indiviziune şi accesoriilor lor se poate face cu acordul unanim al coproprietarilor, la cerere, numai cu avizul camerei agricole judeţene şi aprobarea Ministerului Agriculturii şi Dezvoltării Rurale.
	Art.18. -  Schimbarea categoriei de folosinţă a pajiştilor în indiviziune şi accesoriilor lor se poate face cu acordul unanim al coproprietarilor, la cerere, numai cu avizul camerei agricole judeţene şi aprobarea Ministerului Agriculturii şi Dezvoltării Rurale.

	Articolul 20 se modifică şi va avea următorul cuprins: 
    Art.20. - Schimbarea categoriei de folosinţă a pajiştilor se face cu aprobarea Ministerului Agriculturii şi Dezvoltării Rurale, autoritatea competentă pentru menţinerea terenurilor destinate păşunilor permanente în România. 

Autor: Comisia pentru agricultură, silvicultură, industrie alimentară şi servicii  specifice
	Pentru corectitudinea redactării. 



	25. 
	Art.19. -   Modul de folosire şi exploatare a pajiştilor în indiviziune se stabilesc prin amenajamente pastorale şi silvo-pastorale întocmite, după caz, de Ministerul Agriculturii şi Dezvoltării Rurale sau Ministerul Mediului şi Pădurilor, în conformitate cu prevederile art.8 şi 9.
	Art.19. -   Modul de folosire şi exploatare a pajiştilor în indiviziune se stabileşte prin amenajamente pastorale şi silvo-pastorale întocmite, după caz, de Ministerul Agriculturii şi Dezvoltării Rurale sau de Ministerul Mediului şi Pădurilor, în conformitate cu prevederile art.8 şi 9.


	 Articolul 21 se modifică şi va avea următorul cuprins:  

       Art. 21. – Modul de folosire şi exploatare a pajiştilor în indiviziune se stabileşte prin amenajamente pastorale şi silvo-pastorale întocmite, după caz, de Ministerul Agriculturii şi Dezvoltării Rurale sau de Ministerul Mediului şi Pădurilor, în conformitate cu prevederile art.10 şi art.11.

Autor: Comisia pentru agricultură 
	Pentru precizia trimiterii. 

	26. 
	Art.20. – Pentru punerea în valoare a pajiştilor în indiviziune, coproprietarii se vor organiza în asociaţii speciale de păşunat, în vederea administrării intereselor comune rezultate din starea lor de indiviziune. 


	Art.20. – Pentru punerea în valoare a pajiştilor în indiviziune, coproprietarii se vor organiza în asociaţii speciale de păşunat, în vederea administrării intereselor comune rezultate din starea lor de indiviziune. 

	Articolul  22 se modifică şi va avea următorul cuprins: 

      Art.22. – Pentru punerea în valoare a pajiştilor aflate în indiviziune, coproprietarii se pot organiza în asociaţii speciale de păşunat, în vederea administrării intereselor comune. 

Autor: Comisia pentru agricultură şi Comisia pentru administraţie
	Pentru corectitudinea redactării. 



	27. 
	Art.21. – Dacă perimetrul unei unităţi administrativ-teritoriale locale cuprinde atât pajişte comunală şi urbană, cât şi pajişte în indiviziune se va putea constitui o singură asociaţie de păşunat, la care comuna este membră cu drepturi proporţionale cu suprafaţa păşunei comunale şi urbane.
	Art.21. – Dacă perimetrul unei unităţi administrativ-teritoriale locale cuprinde atât pajişte comunală şi urbană, cât şi pajişte în indiviziune, se va putea constitui o singură asociaţie de păşunat, la care comuna este membră cu drepturi proporţionale cu suprafaţa păşunii comunale şi urbane.


	     Art. 23 – Nemodificat 
	

	28. 
	        Art.22. – Modul de înfiinţare, organizare şi funcţionare a asociaţiilor de păşunat prevăzute la art.20 şi 21 vor fi stabilite prin ordin al ministrului agriculturii şi dezvoltării rurale, conform prevederilor legislaţiei din domeniu în vigoare. 


	Art.22. – Modul de înfiinţare, organizare şi funcţionare a asociaţiilor de păşunat prevăzute la art.20 şi 21 vor fi stabilite prin ordin al ministrului agriculturii şi dezvoltării rurale, conform prevederilor legislaţiei din domeniu în vigoare. 


	Articolul 24 se modifică şi va avea următorul cuprins:        

Art. 24 – Modul de înfiinţare, organizare şi funcţionare a asociaţiilor de păşunat prevăzute la art.22 şi art.23 va fi stabilit prin ordin al ministrului agriculturii şi dezvoltării rurale, conform prevederilor legislaţiei din domeniu în vigoare. 

Autor: Comisia pentru agricultură şi Comisia pentru administraţie
	Pentru precizia trimiterii. 

	29. 
	CAPITOLUL IV

Pajişti de munte şi de baltă 
	CAPITOLUL IV

Pajişti de munte şi de baltă 
	Nemodificat 
	

	30. 
	        Art.23. – (1) – Pajiştile de munte şi de baltă sunt: golurile de munţi păşunabile, păşunile situate în regiunea muntoasă, pădurile păşunabile şi păşunile împădurite, precum şi cele situate în zonele inundabile ale râurilor şi în Lunca Dunării şi aparţin domeniului public al statului. 

(2) Pajiştile prevăzute la alin.(1) vor fi atribuite în concesiune crescătorilor de animale persoane fizice şi juridice, organizaţiilor sau asociaţiilor crescătorilor de animale legal constituite, pentru instalarea de turme sau cirezi de animale în timpul prielnic păşunatului. 


	Art.23. – (1)  Pajiştile de munte şi de baltă sunt: golurile de munţi păşunabile, păşunile situate în regiunea muntoasă, pădurile păşunabile şi păşunile împădurite, precum şi cele situate în zonele inundabile ale râurilor şi în Lunca Dunării şi aparţin domeniului public al statului. 
(2) Pajiştile prevăzute la alin.(1) vor fi atribuite în concesiune crescătorilor de animale persoane fizice şi juridice, organizaţiilor sau asociaţiilor crescătorilor de animale legal constituite, pentru instalarea de turme sau cirezi de animale în timpul prielnic păşunatului. 


	Articolul 25 se modifică şi va avea următorul cuprins:     

    Art. 25. – (1) Pajiştile de munte şi de baltă sunt: golurile de munţi păşunabile, păşunile situate în regiunea montană, pădurile păşunabile şi păşunile împădurite, precum şi cele situate în zonele inundabile ale râurilor şi în Lunca Dunării şi aparţin domeniului public al statului. 
   (2) Pajiştile prevăzute la alin.(1) vor fi atribuite în concesiune crescătorilor de animale, persoane fizice şi persoane juridice, organizaţiilor sau asociaţiilor locale ale crescătorilor de animale legal constituite, pentru instalarea de turme sau cirezi de animale în timpul prielnic păşunatului.
Autor: Comisia pentru agricultură şi Comisia pentru administraţie
	Pentru corectitudinea redactării. 



	31. 
	Art.24. – Fac excepţie de la prevederile art.23 pajiştile de munte şi baltă aflate în proprietatea unităţilor administrativ-teritoriale locale şi asociaţiilor de păşunat.
	Art.24. – Fac excepţie de la prevederile art.23 pajiştile de munte şi baltă aflate în proprietatea unităţilor administrativ-teritoriale locale şi a asociaţiilor de păşunat.


	Articolul 26 se modifică şi va avea următorul cuprins:  

      Art. 26. – Fac excepţie de la prevederile art.25 pajiştile de munte şi baltă aflate în proprietatea unităţilor administrativ-teritoriale locale şi a asociaţiilor de păşunat.

Autor: Comisia pentru agricultură şi Comisia pentru administraţie
	Pentru precizia trimiterii. 

	32. 
	CAPITOLUL V

Răspunderi şi sancţiuni 
	CAPITOLUL V

Răspunderi şi sancţiuni 
	 Nemodificat 
	

	33. 
	Art.25. – Încălcarea dispoziţiilor prezentei legi atrage răspunderea administrativă, contravenţională, civilă sau penală, după caz.
	Art.25. – Încălcarea dispoziţiilor prezentei legi atrage răspunderea administrativă, contravenţională, civilă sau penală, după caz.


	    Art. 27. – Nemodificat 
	

	34. 
	Art.26. – (1) Constituie infracţiuni următoarele fapte:

a) schimbarea destinaţiei suprafeţei de pajişte în alte categorii de folosinţă;
b) utilizarea în alte scopuri a subvenţiilor acordate pentru lucrări privind îmbunătăţirea şi întreţinerea pajiştilor.
(2) Infracţiunile prevăzute la alin.(1) lit.a) şi b) se pedepsesc cu închisoare de la 2 luni la 2 ani. 


	Art.26. – (1) Constituie infracţiuni următoarele fapte:
a) schimbarea destinaţiei suprafeţei de pajişte în alte categorii de folosinţă;
b) utilizarea în alte scopuri a subvenţiilor acordate pentru lucrări privind îmbunătăţirea şi întreţinerea pajiştilor.
(2) Infracţiunile prevăzute la alin.(1) se pedepsesc cu închisoare de la 2 luni la 2 ani. 


	     Articolul  28 se modifică şi va avea următorul cuprins: 

       Art. 28. – (1) Constituie infracţiuni următoarele fapte:
   a) schimbarea destinaţiei suprafeţei de pajişte în alte categorii de folosinţă fără aprobările legale în vigoare;
    b) utilizarea în alte scopuri a subvenţiilor acordate pentru lucrări privind îmbunătăţirea şi întreţinerea pajiştilor;

     c) exploatarea lemnului de pe pajiştile  împădurite fără obţinerea studiilor de transformare. 

   (2) Infracţiunile prevăzute la alin.(1) se pedepsesc cu închisoare de la 2 luni la 2 ani. 

Autor: Comisia pentru agricultură şi Comisia pentru administraţie
	Pentru corectitudinea redactării. 



	35. 
	      Art.27. – (1) Constituie contravenţii la prezenta lege, dacă nu sunt săvârşite în astfel de condiţii încât, potrivit legii penale, să constituie infracţiuni, săvârşirea de către persoane fizice şi juridice a următoarelor fapte:

a) păşunatul neautorizat sau introducerea animalelor pe pajişti în afara perioadei stabilite pentru păşunat;

b) împiedicarea sau întârzierea lucrărilor prevăzute în amenajamente pastorale şi planuri de exploatare;

c) introducerea pe pajişti a unor specii de animale, altele decât cele stabilite prin amenajamentele pastorale şi planuri de exploatare;

d) neîndeplinirea de către deţinătorii sau utilizatorii de pajişti a obligaţiilor prevăzute în contract;

e) circulaţia pe pajişti cu orice mijloace de transport, inclusiv cu atelajele, care cauzează deteriorarea acestora;

f) introducerea animalelor pe pajişti fără a deţine contract;

g) darea în folosinţă a pajiştei, fie pentru păşunat, fie pentru obţinerea de producţii de culturi furajere, persoanelor care nu sunt îndreptăţite la pajişte.   

(2) Contravenţiile pre văzute la alin.(1) se sancţionează după cum urmează:

a) cu amendă de la 250 lei la 500 lei pentru faptele prevăzute la lit.e) şi g);

b) cu amendă de la 500 lei la 1.000 lei pentru faptele prevăzute la lit.b), c) şi d);

c) cu amendă de la 500 lei la 1.500 lei pentru faptele prevăzute la lit.a) şi f).
	Art.27. – (1) Constituie contravenţii la prezenta lege, dacă nu sunt săvârşite în astfel de condiţii încât, potrivit legii penale, să constituie infracţiuni, săvârşirea de către persoane fizice şi juridice a următoarelor fapte:
a) păşunatul neautorizat sau introducerea animalelor pe pajişti în afara perioadei stabilite pentru păşunat;
b) împiedicarea sau întârzierea lucrărilor prevăzute în amenajamente pastorale şi planuri de exploatare;
c) introducerea pe pajişti a unor specii de animale, altele decât cele stabilite prin amenajamentele pastorale şi planuri de exploatare;
d) neîndeplinirea de către deţinătorii sau utilizatorii de pajişti a obligaţiilor prevăzute în contract;
e) circulaţia pe pajişti cu orice mijloace de transport, inclusiv cu atelajele, care cauzează deteriorarea acestora;
f) introducerea animalelor pe pajişti fără a deţine contract;
g) darea în folosinţă a pajiştii, fie pentru păşunat, fie pentru obţinerea de producţii de culturi furajere, persoanelor care nu sunt îndreptăţite la pajişte.   
(2) Contravenţiile prevăzute la alin.(1) se sancţionează după cum urmează:
a) cu amendă de la 250 lei la 500 lei pentru faptele prevăzute la lit.e) şi g);

b) cu amendă de la 500 lei la 1.000 lei pentru faptele prevăzute la lit.b)-d);

c) cu amendă de la 500 lei la 1.500 lei pentru faptele prevăzute la lit.a) şi f).
	La articolul  29, partea introductivă a alin.(1) se modifică şi va avea următorul cuprins: 

       Art. 29. – (1) Următoarele fapte constituie contravenţii la prezenta lege, dacă nu sunt săvârşite în astfel de condiţii încât, potrivit legii penale, să constituie infracţiuni:

       a) – Nemodificată 

       b) – Nemodificată 

c) – Nemodificată 

d) – Nemodificată

e) – Nemodificată 

f) – Nemodificată 

g) darea în folosinţă a pajiştei, fie pentru păşunat, fie pentru obţinerea de producţii de culturi furajere, persoanelor care nu sunt îndreptăţite. 
(2) – Nemodificat 

Autor: Comisia pentru agricultură şi Comisia pentru administraţie
	Pentru corectitudinea redactării. 



	36. 
	Art.28. – Constatarea contravenţiilor şi aplicarea sancţiunilor se face de către persoanele împuternicite de Ministerul Agriculturii şi Dezvoltării Rurale, de Ministerul Mediului şi Pădurilor, de camerele agricole, de prefecturi şi de personalul abilitat al Ministerului Administraţiei şi Internelor. 
	Art.28. – Constatarea contravenţiilor şi aplicarea sancţiunilor se fac de către persoanele împuternicite de Ministerul Agriculturii şi Dezvoltării Rurale, de Ministerul Mediului şi Pădurilor, de camerele agricole, de prefecturi şi de personalul abilitat al Ministerului Administraţiei şi Internelor. 


	Articolul  30 se modifică şi va avea următorul cuprins: 
Art. 30. – Constatarea contravenţiilor şi aplicarea sancţiunilor se fac de către persoanele împuternicite de consiliul local, de camerele agricole şi instituţia prefectului. 

Autor: Comisia pentru agricultură şi Comisia pentru administraţie
	Pentru corectitudinea redactării. 



	37. 
	Art.29. – Prevederile prezentei legi referitoare la contravenţii se completează cu cele ale Ordonanţei Guvernului nr. 2/2001 privind regimul juridic al contravenţiilor, cu modificările şi completările ulterioare. 


	Art.29. – Prevederile prezentei legi referitoare la contravenţii se completează cu cele ale Ordonanţei Guvernului nr. 2/2001 privind regimul juridic al contravenţiilor, cu modificările şi completările ulterioare. 


	Articolul 31 se modifică şi va avea următorul cuprins: 
Art. 31. - Prevederile prezentei legi referitoare la contravenţii se completează cu cele ale Ordonanţei Guvernului nr. 2/2001 privind regimul juridic al contravenţiilor, aprobată cu modificări şi completări prin Legea nr.180/2002, cu modificările şi completările ulterioare. 
Autor: Comisia pentru agricultură şi Comisia pentru administraţie
	Pentru corectitudinea redactării. 



	38. 
	CAPITOLUL VI

Dispoziţii tranzitorii şi finale
	CAPITOLUL VI

Dispoziţii tranzitorii şi finale


	Titlul capitolului VI se modifică şi va avea următorul cuprins:

Dispoziţii  finale


	Pentru corectitudinea redactării. 



	39. 
	Art.30. – Normele metodologice pentru aplicarea prezentei legi se aprobă prin hotărârea a Guvernului, la propunerea Ministerului Agriculturii şi Dezvoltării Rurale, în termen de 90 de zile de la intrarea în vigoare.

	Art.30. – Normele metodologice pentru aplicarea prezentei legi se aprobă prin hotărârea a Guvernului, la propunerea Ministerului Agriculturii şi Dezvoltării Rurale, în termen de 90 de zile de la intrarea în vigoare.


	Articolul 32 se modifică şi va avea următorul cuprins:   

     Art. 32. – Normele metodologice pentru aplicarea prevederilor prezentei legi se aprobă prin hotărârea a Guvernului, la propunerea Ministerului Agriculturii şi Dezvoltării Rurale, în termen de 90 de zile de la intrarea în vigoare.

Autor: Comisia pentru agricultură şi Comisia pentru administraţie
	Pentru corectitudinea redactării. 



	40. 
	Art.31. – La intrarea în vigoare a prezentei legi, orice altă dispoziţie contrară se abrogă.


	Art.31. – La intrarea în vigoare a prezentei legi, orice altă dispoziţie contrară se abrogă.


	Articolul 33 se modifică şi va avea următorul cuprins: 

      Art.33. - La data intrării în vigoare a prezentei legi art. 17-22, art. 41 lit.e) şi g), art. 42 alin. (1) lit. j) şi k) din Legea zootehniei nr. 72/2002, cu modificările şi completările ulterioare, precum şi  orice alte dispoziţii contrare, se abrogă.
Autor: Comisia pentru agricultură şi Comisia pentru administraţie 
	Pentru precizia trimiterii.

